**การสัมมนาทางวิชาการในหัวข้อ “การวิจารณ์วรรณกรรมแนวนิเวศ (Ecocriticism) :**

**หลากแง่ หลายมุม จากวรรณกรรมไทยและวรรณกรรมต่างประเทศ”**

**โครงการวิจัย “เครือข่ายการวิจารณ์: การวิจัยและพัฒนา”**

**ความเป็นมา**

โครงการวิจัย “เครือข่ายการวิจารณ์: การวิจัยและพัฒนา” ระยะที่ ๒ (๑ ตุลาคม ๒๕๕๘ – ๓๑ มีนาคม ๒๕๖๐) ได้รับทุนสนับสนุนจากสำนักงานกองทุนสนับสนุนการวิจัย (สกว.) โดยมีศาสตราจารย์ ดร. รื่นฤทัย สัจจพันธุ์ เป็นหัวหน้าโครงการ โครงการนี้เป็นการวิจัยเครือข่ายการวิจารณ์ศิลปะใน ๕ สาขาในประเทศไทย อันได้แก่ วรรณศิลป์ ทัศนศิลป์ ศิลปะการละคร ภาพยนตร์ และสังคีตศิลป์ (ดนตรีไทย) ทั้งในโลกจริง (ทั้งในส่วนกลางและส่วนภูมิภาค) และโลกเสมือน

ในการวิจัยระยะที่ ๒ ได้กำหนดทิศทางการดำเนินงานของโครงการฯ ใน ๔ ลักษณะคือ ๑) *การสำรวจ รวบรวม วิเคราะห์ และประมวลเครือข่าย (compendium of networks) การวิจารณ์ศิลปะ ทั้งในโลกจริงและโลกเสมือน* (ดำเนินการต่อจากการวิจัยระยะแรกสำหรับบางสาขา) ๒) *การเชื่อมโยงและพัฒนาศักยภาพการวิจารณ์ของเครือข่ายที่มีอยู่แล้ว* โดยการจัดกิจกรรมการวิจารณ์ร่วมกับเครือข่ายต่างๆ ที่ค้นพบ ในโลกจริงทั้งส่วนกลางและส่วนภูมิภาค และโลกเสมือน ๓) *การสร้างเครือข่ายการวิจารณ์*  โครงการฯ วิจัยทำหน้าที่เชื่อมโยงและประสานงานเพื่อสร้างเครือข่ายการวิจารณ์ขึ้นใหม่ และ ๔) *การเผยแพร่องค์ความรู้ด้านการวิจารณ์*  ทั้งในรูปบทความทางวิชาการและบทวิจารณ์ในสื่อสิ่งพิมพ์และการวิจารณ์ในสื่ออินเทอร์เน็ต

จากข้อค้นพบประการสำคัญที่ได้จากการวิจัยโครงการ “เครือข่ายการวิจารณ์: การวิจัยและพัฒนา” ระยะที่ ๑ (๑๘ กันยายน ๒๕๕๗ – ๑๗ กันยายน ๒๕๕๘) คือ สมาชิกในเครือข่ายการวิจารณ์และเครือข่ายศิลปะต่างๆ ในทั้ง ๕ สาขาต่างยอมรับว่ายังขาดแคลนและมีความต้องการองค์ความรู้ทางด้านทฤษฎีการวิจารณ์ศิลปะเพื่อใช้เป็นเครื่องมือในการวิจารณ์และสร้างมุมมองใหม่ๆ ในการวิจารณ์ต่อไป

ด้วยเหตุนี้ โครงการฯ จึงเห็นความจำเป็นเร่งด่วนที่จะต้องเสริมสร้างองค์ความรู้ทางด้านทฤษฎีการวิจารณ์ศิลปะขึ้นในประเทศไทย ทิศทางหนึ่งที่โครงการฯ กระทำได้คือ การทำหน้าที่ในฐานะตัวกลางติดต่อประสานงานกับนักวิชาการ ผู้รู้ ผู้เชี่ยวชาญทางด้านทฤษฎีการวิจารณ์ศิลปะ เพื่อขอบทความวิชาการเกี่ยวกับทฤษฎีการวิจารณ์ศิลปะในแง่มุมต่างๆ พร้อมตัวอย่างการปรับใช้ทฤษฎีอย่างเป็นรูปธรรม และนำบทความทั้งหมดมาจัดพิมพ์เป็นหนังสือรวมบทความวิชาการเพื่อเผยแพร่ต่อไป โดยมุ่งหวังว่าหนังสือเล่มนี้ไม่เพียงแต่ช่วยสร้างความแข็งแกร่งของการวิจารณ์ อันสะท้อนความแข็งแกร่งของภูมิปัญญาในสังคม ขณะเดียวกันยังนับเป็นอีกหนึ่งปัจจัยในการขับเคลื่อน ส่งเสริม และพัฒนาการวิจารณ์ศิลปะในประเทศไทยต่อไป

จากการประสานงานเพื่อขอบทความทางวิชาการดังกล่าว สาขาวรรณศิลป์พบว่า ความรู้เกี่ยวกับ “การวิจารณ์วรรณกรรมแนวนิเวศ” มีแง่มุมที่หลากหลายแตกต่างกัน ประกอบกับแนวการวิจารณ์ดังกล่าวยังไม่เป็นที่รู้จักแพร่หลายมากนักในวงวิชาการทางวรรณกรรมของประเทศไทย ด้วยเหตุนี้ สาขาวรรณศิลป์จึงเห็นความสำคัญของการจัดสัมมนาทางวิชาการในหัวข้อ “การวิจารณ์วรรณกรรมแนวนิเวศ (Ecocriticism) : หลากแง่ หลายมุม จากวรรณกรรมไทยและวรรณกรรมต่างประเทศ” อาทิ การศึกษาวรรณกรรมกับธรรมชาติ การวิจารณ์เชิงนิเวศ และสตรีนิยมเชิงนิเวศ (ecofeminism) การสัมมนาในครั้งนี้จึงเป็นการสัมมนาทางวิชาการในประเด็นนี้เป็นครั้งแรกในประเทศไทย เพื่อนำเสนอและเผยแพร่องค์ความรู้ใหม่ที่เกี่ยวกับวรรณกรรมวิจารณ์แนวนิเวศ และ “วรรณคดีสีเขียว” หรือ วรรณคดีกับธรรมชาติและสิ่งแวดล้อมให้เป็นที่รู้จักในวงกว้างมากขึ้น ทั้งในกลุ่มอาจารย์ นิสิตนักศึกษา นักวิชาการ และผู้สนทั่วไป ขณะเดียวกันยังเป็นเวทีกลางในการแสวงหาและเชื่อมต่อพันธมิตรผู้สนใจ “การวิจารณ์วรรณกรรมแนวนิเวศ” เข้ากับ “เครือข่ายวรรณคดีสีเขียว” ของไทย (ASLE THAI) ซึ่งเป็นหนึ่งในสมาชิกเครือข่ายวรรณคดีสีเขียวสากล (ASLE) เพื่อสร้างความเข้มแข็งในการศึกษาวรรณกรรมแนวนี้ในประเทศไทยต่อไป

**วัตถุประสงค์**

1. เพื่อเผยแพร่องค์ความรู้ใหม่เกี่ยวกับการวิจารณ์วรรณกรรมแนวนิเวศ (Ecocriticism) ในวงวิชาการของไทย
2. เพื่อสร้าง “เครือข่ายวรรณคดีสีเขียว” ในประเทศไทยให้เป็นที่รู้จักและเข้มแข็งขึ้น
3. เพื่อกระตุ้นและสร้างบรรยากาศในการวิจารณ์วรรณกรรมทั้งมุขปาฐะและลายลักษณ์

**ประโยชน์ที่จะได้รับ**

1. การเผยแพร่องค์ความรู้ความใหม่เกี่ยวกับการวิจารณ์วรรณกรรมแนวนิเวศ (Ecocriticism) ในวงวิชาการของไทย
2. การสร้าง“เครือข่ายวรรณคดีสีเขียว” ในประเทศไทยให้เป็นที่รู้จักและเข้มแข็งขึ้น
3. การกระตุ้นและสร้างความแข็งแกร่งให้กับการวิจารณ์วรรณกรรมในประเทศไทยต่อไป

**ระยะเวลาในการดำเนินการ**

วันเสาร์ที่ ๒๖ พฤศจิกายน ๒๕๕๙ เวลา ๘.๐๐-๑๗.๐๐ น.

**สถานที่**

ห้อง ๖๐๗ ชั้น ๖ ศูนย์มานุษยวิทยาสิรินธร ถนนบรมราชนนี กรุงเทพฯ

**กลุ่มเป้าหมาย**

อาจารย์ นักวิชาการ นักศึกษา และผู้สนใจทั่วไป ประมาณ ๘๐ คน

**งบประมาณในการจัดสัมมนาทางวิชาการ**

1. ค่าลงทะเบียนจากผู้เข้าร่วมสัมมนาคนละ ๒๐๐ บาท (ค่าอาหารว่างและอาหารกลางวัน)
2. ได้รับงบประมาณสนับสนุนจาก สกว.

**กำหนดการ**

|  |  |
| --- | --- |
| ๐๘.๓๐ - ๐๙.๐๐ น. | ลงทะเบียน |
| ๐๙.๐๐ - ๐๙.๑๕ น. | ผู้วิจัยสาขาวรรณศิลป์กล่าวแนะนำโครงการ |
| ๐๙.๑๕ - ๐๙.๓๐ น. | ผู้ช่วยผู้อำนวยการสำนักงานกองทุนสนับสนุนการวิจัย ฝ่ายมนุษยศาสตร์ กล่าวเปิดงาน |
| ๐๙.๓๐ – ๑๐.๑๕ น. | การบรรยายพิเศษ โดย รองศาสตราจารย์ ดร. ตรีศิลป์ บุญขจร |
| ๑๐.๑๕ - ๑๐.๓๐ น. | พักรับประทานอาหารว่าง |
| ๑๐.๓๐ – ๑๑.๑๕ น. | การบรรยาย “การวิจารณ์วรรณกรรมแนวนิเวศ (Ecocriticism): บทแนะนำเบื้องต้น”  โดย ผศ.ดร. ดารินทร์ ประดิษฐทัศนีย์ คณะอักษรศาสตร์ จุฬาลงกรณ์มหาวิทยาลัย |
| ๑๑.๑๕ – ๑๒.๐๐ น. | การบรรยาย “ใช่เพียงเดรัจฉาน : สัตวศึกษาในมุมมองของการวิจารณ์เชิงนิเวศ”  โดย รศ. ดร. ธัญญา สังขพันธานนท์ คณะมนุษยศาสตร์และสังคมศาสตร์ มหาวิทยาลัยมหาสารคาม |
| ๑๒.๐๐ - ๑๓.๐๐ น. | พักรับประทานอาหารกลางวัน |
| ๑๓.๐๐ – ๑๓.๔๕ น. | การบรรยาย “สตรีนิยมและการคลี่คลายสู่จิตวิญญาณหญิงผ่านภาพผู้หญิงในงานกวีนิพนธ์ มาร์ช เพียรซี  ค.ศ. 1970-1975”  โดย ผู้ช่วยศาสตราจารย์ศรวณี สุขุมวาท คณะมนุษยศาสตร์และสังคมศาสตร์มหาวิทยาลัยเชียงใหม่ |
| ๑๓.๔๕ – ๑๔.๐๕ น. | เสนองานวิจัย “*Moortown Diary*: ขนบวรรณศิลป์กสิกรรมและบทกำสรวลท้องทุ่งในบทกวีของเท็ดฮิ้วจส์”  โดย ดร. ชัยยนต์ ทองสุขแก้ง  คณะมนุษยศาสตร์และสังคมศาสตร์ มหาวิทยาลัยมหาสารคาม |
| ๑๔.๐๕ – ๑๔.๒๕ น. | เสนองานวิจัย "อ่าน ผู้ใหญ่ลีกับนางมา"  ผ่านสายตาการวิจารณ์เชิงนิเวศ”  โดย คุณทนง จันทะมาตย์  นิสิตปริญญาเอก คณะมนุษยศาสตร์และสังคมศาสตร์ มหาวิทยาลัยมหาสารคาม |
| ๑๔.๒๕ – ๑๕.๔๕ น. | เสนองานวิจัย “การเยียวยาสถานที่และตัวตน : การรับรู้ใหม่เชิงนิเวศและภูมิทัศน์แห่งความผูกพันใน นวนิยายเรื่อง Animal Dreams ของ Barbara Kingsolver”  โดยคุณวิศรุต ไผ่นาค นิสิตปริญญาโท ภาควิชาภาษาอังกฤษ คณะอักษรศาสตร์ จุฬาลงกรณ์มหาวิทยาลัย |
| ๑๔.๔๕ – ๑๕.๐๐ น. | พักรับประทานอาหารว่าง |
| ๑๕.๐๐ – ๑๕.๒๐ น. | เสนองานวิจัย "ตัวตนเชิงนิเวศของเรวัตร์ พันธุ์พิพัฒน์ในกวีนินพธ์แม่น้ำที่สาบสูญ"  โดย คุณบรรจง บุรินประโคน นิสิตปริญญาโท คณะมนุษยศาสตร์และสังคมศาสตร์ มหาวิทยาลัยมหาสารคาม |
| ๑๕.๒๐ – ๑๕.๔๐ น. | เสนองานวิจัย “มุมมองสตรีนิยมเชิงนิเวศในวรรณกรรมชนพื้นเมืองอเมริกัน "The Birchbark House" และ  "The Porcupine Year"”  โดยคุณวันวิสา เสาร์ใจ นิสิตปริญญาโท คณะมนุษยศาสตร์และสังคมศาสตร์ มหาวิทยาลัยเชียงใหม่ |
| ๑๕.๔๐ – ๑๖.๐๐ น. | เสนองานวิจัย "เอื้องแสนเพ็ง" : ตำนานท้องถิ่นกับนัยเชิงนิเวศในนวนิยายเรื่องฤดูดาว  โดย นางสาวอรวรรณ ฤทธิ์ศรีธรณ์  นิสิตปริญญาเอก คณะมนุษยศาสตร์และสังคมศาสตร์ มหาวิทยาลัยมหาสารคาม |
| ๑๖.๐๐ – ๑๖.๒๐ น. | เสนองานวิจัย การบรรยาย “‘ความเป็นพลเมืองระหว่างวัฒนธรรม’ ในการสอนวรรณกรรมเรื่อง  The Hungry Tide ของ Amitav Ghosh”  โดยคุณวศินรัฐ นวลศิริ นิสิตปริญญาเอก มหาวิทยาลัย Southampton |
| ๑๖.๒๐ – ๑๗.๐๐ น. | อภิปรายซักถามและปิดการประชุม |

**ใบสมัคร**

๑. ชื่อ ...............................................................นามสกุล ......................................................................................

โปรดระบุคำนำหน้าชื่อ (นาย/นาง/นางสาว/ตำแหน่งทางวิชาการ [ถ้ามี])

๒. เพศ …........…… อายุ ……………. ปี อาชีพ ……...............……………

๓. ที่อยู่ที่ติดต่อได้สะดวก ................................................................................................................................................................. ..............................................................................................................................................................................................................

โทรศัพท์ : ……………………………..................................……… โทรสาร : …………………………..................…………

E-mail address: ……………………………………......................................................................................................

๔. การศึกษาขั้นสูงสุด …………………………….. สาขา …………………………………………

จากสถาบัน ………………………………………………………………………………………

๕. การโอนเงินค่าลงทะเบียนการเข้าร่วมสัมมนาคนละ ๒๐๐ บาท (อาหารว่างและอาหารกลางวัน) **ภายในวันที่ ๒๔   
พฤศจิกายน ๒๕๕๙ โดยโอนเงินมาที่** **ธนาคารกสิกรไทย บัญชี ออมทรัพย์ สาขา ถนนสิรินธร ชื่อบัญชี คุณกรรณิการ์ ถนอมปัญญารักษ์ เลขบัญชี 011-8-50910-2**  และส่งหลักฐานการโอนเงินมาที่ (โปรดระบุ)

โทรสารหมายเลข ๐๒-๔๓๔-๖๒๕๗

E-mail : thaicritic@hotmail.com

|  |
| --- |
| **โปรดส่งใบสมัครพร้อมหลักฐานการโอนเงินมาที่**  โครงการวิจัย สกว.การวิจารณ์ โทรสาร : ๐๒-๔๓๔-๖๒๕๗ หรือ E-Mail : thaicritic@hotmail.com  **ภายในวันพฤหัสบดีที่ ๒๔ พฤศจิกายน ๒๕๕๙** |